MANUFACTURING
తయారీ రంగంలో స్వల్ప వృద్ధి
న్యూఢిల్లీ,: తయారీరంగంలో ఉత్పత్తి ఫిబ్రవరినెలలో క్రమేపీ పెరిగిందని నిక్కీ ఇండియా ఉత్పత్తిరంగ పిఎంఐసూచీ నివేదిక స్పష్టంచేస్తోంది. కొత్త ఆర్డర్లు రావడం, ఎగుమతి ఆధారిత డిమాండ్‌ పెరగడంతో ఉత్పత్తి పెరిగిందని నిక్కీ ఇండియా స్పష్టంచేస్తోంది. జనవరిలో 50.4 పాయింట్లకు చేరిన ఉత్పత్తిరంగసూచీ 50.7 పాయింట్లకు ఫిబ్రవరిలోపెరిగింది. ఈ ఏడాది లో ఇది వరుసగా రెండోనెలలో కూడా పెరిగినట్లయింది. 50 పాయింట్లకు దిగువన ఉంటే తగ్గినట్లు, పెరిగితే వృద్ధిని సూచిస్తున్నట్లు నిపుణులు కొలమానంగా పెట్టుకుంటారు. నవంబరునెలలో వచ్చిన పెద్దనోట్ల రద్దుకారణంగా భారీఎత్తున తగ్గినప్పటికీ తిరిగి డిసెంబరు,జనవరినెలలనుంచి క్రమేపీ ఉత్పత్తిరంగం కోలుకుంటున్నది. గత ఏడాది నవంబరు తర్వాత ఎగుమతి ఆర్డర్లు క్రమేపీ పెరుగుతున్నాయి. ఉత్పత్తి, ఆర్డరు బుక్స్‌పరంగా జనవరినుంచి పెరుగుతున్నట్లు నిక్కీ అంచనావేసింది. అయితే ఈ వృద్ధి స్వల్పమాత్రంలోనే ఉంది. కొత్త ఆర్డర్లురాక సంఖ్యాపరంగా ఆర్డర్లు వరుసగా రెండోనెలలో కూడా పెరిగినట్లు కనిపిస్తున్నాయి. మొదటి సారిగా ఎగుమతి ఆర్డర్లు పెరిగాయి. ఇక ద్రవ్యోల్బణ వత్తిళ్లు కూడా ఎక్కువగానే ఉన్నాయి. అలాగే ఉత్పత్తిరంగంలో ఉపాధి కల్పన కూడా స్వల్పంగా తగ్గింది. సర్వేచేసిన కంపెనీలనుచూస్తే ప్రస్తుతం ఉన్న సిబ్బంది ప్రస్తుత ఉత్పత్తి అవసరాలకు సరిపోతారని అందువల్లనే అదనపు నియామకాలు చేపట్టనట్లుగా కనిపిస్తున్నట్లునిక్కీ పిఎంఐ సూచీ వివరించింది.